

ที่ มท ๐๘๒๐.๓/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ ๒๕๖7

เรื่อง การประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 5108 ลงวันที่ 8 ธันวาคม 2566

สิ่งที่ส่งมาด้วย 1. หลักเกณฑ์และขั้นตอนการดำเนินการคัดเลือกฯ .จำนวน 1 ชุด

2. ใบสมัครเข้าร่วมกิจกรรมฯ .จำนวน 1 ชุด

3. Info ประชาสัมพันธ์การประกวดคัดเลือกฯ จำนวน 1 ฉบับ

ตามที่ กระทรวงมหาดไทย ได้กำหนดจัดกิจกรรมวันดินโลก ปี ๒๕๖๖ (World Soil Day 2023) ซึ่งเป็นส่วนหนึ่งของกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคล  
เฉลิมพระชนมพรรษา ๖ รอบ ๒๘ กรกฎาคม ๒๕๖๗ อีกทั้ง เพื่อน้อมนำพระราชดำริและพระราชปณิธาน  
ของสมเด็จพระเจ้าอยู่หัวในการ “สืบสาน รักษา ต่อยอด” และขอความร่วมมือองค์กรปกครองส่วนท้องถิ่นในพื้นที่   
ให้ดำเนินการจัดกิจกรรม Kick off วันดินโลก ปี ๒๕๖๖ กระทรวงมหาดไทย ภายใต้หัวข้อ “ดินดี น้ำดี ชีวีมีสุข อย่างยั่งยืน” ระหว่างวันที่ 1 - 15 ธันวาคม 2566 การขับเคลื่อนกิจกรรมวันดินโลกเพื่อสร้างความต่อเนื่อง ระหว่างวันที่ ๑๖ ธันวาคม 2566 - ๓๑ สิงหาคม ๒๕๖๗ และการสร้างความยั่งยืนระหว่างวันที่ 1 กันยายน 2567 –   
30 พฤศจิกายน 2567 ความละเอียดแจ้งแล้ว นั้น

กรมส่งเสริมการปกครองท้องถิ่นขอเรียนว่า ในการประชุมขับเคลื่อนและติดตามนโยบายของรัฐบาล และภารกิจสำคัญของปลัดกระทรวงมหาดไทย ประจำปีงบประมาณ พ.ศ. 2567 เมื่อวันที่ 16 มกราคม 2567 กระทรวงมหาดไทยได้มอบหมายให้กรมส่งเสริมการปกครองท้องถิ่นและองค์การจัดการน้ำเสียจัดกิจกรรม  
การสร้าง “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 ดังนั้น เพื่อให้เกิดความต่อเนื่องและเป็นไปตามแนวทางที่กระทรวงมหาดไทยกำหนด กรมส่งเสริมการปกครองท้องถิ่นและองค์การจัดการน้ำเสียจึงได้จัดกิจกรรมการประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 (Inventive LEV: Safeguarding Soil and Water, for a Better World Awards) ในการนี้ จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้โรงเรียนในสังกัดสมัครเข้าร่วมกิจกกรม และดำเนินการคัดเลือกพร้อมทั้งรายงานผลการคัดเลือกระดับจังหวัดให้กรมส่งเสริมการปกครองท้องถิ่นทราบ ภายในวันที่ 29 กุมภาพันธ์ 2567 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ



อธิบดีกรมส่งเสริมการปกครองท้องถิ่น

**“สิ่งที่ส่งมาด้วย”**

ร.อสถ. ...............................

ผอ.กสว. .............................

ผอ.กง.ทช. ..........................

หน.กง.ทช. ..........................

จนท..................................... ....................................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th

ผู้ประสานงาน นายพีรวิทย์ พงค์สุรชีวิน โทร. 061-402-7111